
CONSILIUL LOCAL AL MUNICIPIULUI TIMIȘOARA

		DIRECȚIA DE ASISTENȚĂ SOCIALĂ A MUNICIPIULUI TIMIȘOARA

 Complex de Servicii pentru copii -Centrul de zi „Sf.Nicolae”
Str.Platanilor nr.2, tel.0256/214.572, cz.risccopii@gmail.com
	
,,În slujba oamenilor”


Anexa 4.1 la HCLMT nr. _____________ din __________

REGULAMENT-CADRU
de organizare şi funcţionare a serviciului social de zi:
Centrul de zi “Sf.Nicolae”
din cadrul Complexului de Servicii pentru Copii “Sfântul Nicolae”

ART. 1
    Definiţie
(1) Regulamentul de organizare şi funcţionare este un document propriu al serviciului social "Centrul de zi “Sf.Nicolae”".  Înființarea Centrului de zi “Sf.Nicolae” a fost aprobată prin Hotărârea Consilului Local al Municipiului Timișoara nr.218/27.06.2017. Regulamentul de Organizare și Funcționare este aprobat în vederea asigurării funcţionării centrului cu respectarea standardelor minime de calitate aplicabile şi a asigurării accesului persoanelor beneficiare la informaţii privind condiţiile de admitere, serviciile oferite, condițiile de încetarea a contractului, drepturi și obligații.
(2) Prevederile prezentului regulament sunt obligatorii atât pentru persoanele beneficiare, cât şi pentru angajaţii centrului şi, după caz, pentru membrii familiei beneficiarilor, reprezentanţii legali/convenţionali, vizitatori.

ART. 2
    Identificarea serviciului social
Serviciul social "Centrul de zi “Sf.Nicolae”", cod serviciu social 8891CZ-C-II, este înfiinţat şi administrat de furnizorul Direcția de Asistență Socială a Municipiului Timișoara, cu sediul social în Timisoara, B-dul  Regele Carol I nr.10, acreditat conform Certificatului de acreditare  seria AF nr.003748. Sediul  centrului de zi este situat în municipiul Timișoara, str.Platanilor nr.2, jud.Timiș.

ART. 3
    Scopul serviciului social
	Scopul serviciului social Centrul de zi “Sf.Nicolae” este prevenirea abandonului şi instituţionalizării copiilor care se află în situaţie de risc de separare de familia lor, urmărind menţinerea, refacerea şi dezvoltarea capacităţilor copilului şi ale părinţilor săi pentru depăşirea situaţiilor care ar putea determina separarea copilului de familia sa.
Scopul serviciului social este atins prin  realizarea următoarelor activități de bază pe timpul zilei: îngrijire, educație, recreere-socializare, consiliere, dezvoltare a deprinderilor de viață independentă, orientare școlară și profesională pentru copii, cât și a unor activități de sprijin, consiliere, educare pentru părinți sau reprezentanții legali, precum și pentru alte persoane care au în îngrijire copii.
Centrul de zi dezvoltă acțiuni de informare la nivelul comunității în ceea ce privește serviciile oferite și beneficiile acestora pentru copii și familiile acestora.
Beneficiarii serviciului social de zi sunt copiii cu vârste între 5-18  ani din familiile aflate în dificultate (stare care limitează temporar sau definitiv capacitatea familiei de a-şi îndeplini funcţiile şi responsabilităţile ce-i revin față de copil) cu domiciliu stabil sau reședința în municipiul Timişoara. 

ART. 4
    Cadrul legal de înfiinţare, organizare şi funcţionare
1. Serviciul social Centrul de zi “Sf.Nicolae” funcţionează cu respectarea prevederilor cadrului general de organizare şi funcţionare a serviciilor sociale reglementat de:
· <LLNK 12011   292 10 201   0 18>Legea nr. 292/2011 a asistenței sociale, cu modificările ulterioare;
· Legea nr. 272/2004, republicată, cu modificările şi completările ulterioare, precum şi ale altor acte normative secundare aplicabile domeniului.
· O.G. nr. 68/2003 privind serviciile sociale, cu modificările şi completările ulterioare;

(2) Standard minim de calitate aplicabil: Ordinul nr.24/2004 pentru aprobarea Standardelor minime obligatorii pentru centrele de zi;

(3) Serviciul social Centrul de zi “Sf.Nicolae” este înfiinţat prin Hotărârea Consiliului Local al Municipiului Timișoara nr. 218/27.06.2017 şi funcţionează în cadrul Direcției de Asistență Socială a Municipiului Timișoara;

    ART. 5
    Principiile care stau la baza acordării serviciului social
    (1) Serviciul social Centrul de zi “Sf.Nicolae”se organizează şi funcţionează cu respectarea principiilor generale care guvernează sistemul naţional de asistenţă socială, precum şi cu principiile specifice care stau la baza acordării serviciilor sociale prevăzute în legislaţia specifică, în convenţiile internaţionale ratificate prin lege şi în celelalte acte internaţionale în materie la care România este parte, precum şi în standardele minime de calitate aplicabile.
    (2) Principiile specifice care stau la baza prestării serviciilor sociale în cadrul Centrului de zi “Sf.Nicolae” sunt următoarele:
    a) respectarea şi promovarea cu prioritate a interesului persoanei beneficiare;
    b) protejarea şi promovarea drepturilor persoanelor beneficiare în ceea ce priveşte egalitatea de şanse şi tratament, participarea egală, autodeterminarea, autonomia şi demnitatea personală şi întreprinderea de acţiuni nediscriminatorii şi pozitive cu privire la persoanele beneficiare;
    c) asigurarea protecţiei împotriva abuzului şi exploatării persoanei beneficiare;
    d) deschiderea către comunitate;
    e) asistarea persoanelor fără capacitate de exerciţiu în realizarea şi exercitarea drepturilor lor;
    f) asigurarea în mod adecvat a unor modele de rol şi statut social, prin încadrarea în unitate a unui personal mixt;
    g) ascultarea opiniei persoanei beneficiare şi luarea în considerare a acesteia, ţinându-se cont, după caz, de vârsta şi de gradul său de maturitate, de discernământ şi capacitatea de exerciţiu;
    h) promovarea unui model familial de îngrijire a persoanei beneficiare;
    i) asigurarea unei îngrijiri individualizate şi personalizate a persoanei beneficiare;
    j) preocuparea permanentă pentru scurtarea perioadei de prestare a serviciilor, în baza potenţialului şi abilităţilor persoanei beneficiare de a trăi independent;
    k) încurajarea iniţiativelor individuale ale persoanelor beneficiare şi a implicării active a acestora în soluţionarea situaţiilor de dificultate;
    l) asigurarea unei intervenţii profesioniste, prin echipe pluridisciplinare;
    m) asigurarea confidenţialităţii şi a eticii profesionale;
    n) responsabilizarea membrilor familiei, reprezentaţilor legali cu privire la exercitarea drepturilor şi îndeplinirea obligaţiilor de întreţinere;
    o) primordialitatea responsabilităţii persoanei, familiei cu privire la dezvoltarea propriilor capacităţi de integrare socială şi implicarea activă în soluţionarea situaţiilor de dificultate cu care se pot confrunta la un moment dat;
    p) colaborarea centrului cu serviciul public de asistenţă social de la nivel județean.

ART. 6
    Beneficiarii serviciilor sociale
    (1) Beneficiarii serviciilor sociale acordate în Centrul de zi “Sf.Nicolae”sunt:
1. copii cu vârste între 5 ani și 18 ani aflaţi în situaţii de dificultate sau risc de separare de familia lor și părinții acestora (provenind din familii numeroase, monoparentale, dezorganizate, cu un nivel scăzut de cultură și educație, în risc de abandon școlar, etc);
1. copii cu părinţii plecaţi la muncă în străinătate.
Capacitatea maximă a Centrului de Zi “Sf.Nicolae” este de 50 de beneficiari copii.

(2) Condiţiile de acces/admitere în centru sunt următoarele:
    a) acte necesare (după caz);
      A. Copie după actele de identitate - pentru copil şi părinţi (certificate naştere, carte de identitate, etc);
      B. Cerere de înscriere în Centrul de Zi a copilului, după caz;
C. Adeverinţe de venit/contract de muncă, după caz;
D. Adeverinţe de sănătate pentru copilul în cauză eliberată de medicul de familie, pentru frecventare colectivitate;
E. Alte documente care sunt relevante pentru situaţia familiei (sentinţe de divorţ sau de încredinţare a copilului în cauză, hotărâri ale Comisiei pentru Protecţia Copilului privind copilul în cauză sau fraţii acestuia, certificat care atestă gradul de handicap a vreunui membru al familiei, etc.);
F. Ancheta Socială şi Planul de Servicii întocmit, conform legii, de către Direcția de Asistență Socială a Municipiului Timișoara, plan însoţit de Dispoziţia Directorului General pentru aprobarea Planului de Servicii;
G. Dispoziția de admitere aprobată de seful centrului.

    b) criterii de admitere
· beneficiarii copii și părinții/reprezentantul legal al acestora, admiși în Centrul de zi “Sf.Nicolae”, sunt persoane cu domiciliu legal sau reședința în municipiul Timişoara;
· copilul să prezinte adeverinţă medicală din care să reiasă că poate frecventa colectivitatea şi nu suferă de boli cronice sau psihice şi nu este încadrat în grad de handicap;
· copilul să provină dintr-o familie aflată în situaţie de dificultate socială;
· copilul să aibă vârsta cuprinsă între 5-18 ani;


    c) cine ia decizia de admitere/respingere:
In urma verificării dosarului copilului și a criteriilor de admitere/eligibilitate șeful de centru, în baza evaluarii inițiale realizată de specialiștii centrului, seful centrului Decide  admiterea/respingerea în serviciul social.

     d) modalitatea de încheiere a contractului de furnizare de servicii şi modelul acestuia:
Contractul de furnizare de servicii sociale se încheie între Direcția de Asistență Socială a Municipiului Timișoara – Centrul de zi “Sf.Nicolae” şi reprezentantul legal al copilului, pe o perioadă de un an, cu posibilitatea de prelungire prin act adiţional. Modelul contractului este  reglementat de Ordinul MMSSF nr.73/2005 privind aprobarea modelului Contractului pentru acordarea de servicii sociale, încheiat de furnizorii de servicii sociale, acreditaţi conform legii, cu beneficiarii de servicii sociale.

     e) Serviciile sociale acordate beneficiarilor în cadrul Centrului de zi “Sf.Nicolae sunt gratuite, nu se percepe contribuţie din partea beneficiarilor.

    (3) Condiţii de încetare a serviciilor "Centrului de zi “Sf.Nicolae”"
Încetarea serviciilor se face după cum urmează:
a) la expirarea contractului de servicii sociale;
b) înainte de expirarea perioadei prevăzute în contractul de servicii sociale în următoarele situaţii:
- îndeplinirea obiectivelor prevăzute în Programul Personalizat de Intervenţie;
- identificarea unor alte soluţii pentru copil/familie (alte servicii adecvate situaţiei copilului/familiei) prin referire către alte servicii;
- acordul părților privind încetarea contractului;
     - beneficiarul nu se mai prezintă la activitățile zilnice  stabilite pe o perioadă de 1 lună, fără a putea ulterior enunța un motiv obiectiv în acest sens (boală, părăsirea localității, etc.),
     - beneficiarul/reprezentatul legal al copilului renunţă la intervenţie, la anumite stadii ale Planului de intervenție asumat,
    - modificarea situației familiale care a condus la încadrarea în criteriile de eligibilitate (atat din punct de vedere al domiciliului cât și a situației de dificultate),
   - forța majoră, dacă este invocată;

(4) Persoanele beneficiare de servicii sociale furnizate în Centrul de zi “Sf.Nicolae” au următoarele drepturi:
    a) să li se respecte drepturile şi libertăţile fundamentale, fără discriminare pe bază de rasă, sex, religie, opinie sau orice altă circumstanţă personală ori socială;
    b) să participe la procesul de luare a deciziilor în furnizarea serviciilor sociale, respectiv la luarea deciziilor privind intervenţia socială care li se aplică;
    c) să li se asigure păstrarea confidenţialităţii asupra informaţiilor furnizate şi primite;
    d) să li se asigure continuitatea serviciilor sociale furnizate, atât timp cât se menţin condiţiile care au generat situaţia de dificultate;
    e) să fie protejaţi de lege atât ei, cât şi bunurile lor, atunci când nu au capacitate de exerciţiu;
    f) să li se garanteze demnitatea, intimitatea şi respectarea vieţii intime;
    g) să participe la evaluarea serviciilor sociale primite;
    h) să li se respecte toate drepturile speciale în situaţia în care sunt minori sau persoane cu dizabilităţi.

(5) Persoanele beneficiare de servicii sociale furnizate în Centrul de zi “Sf.Nicolae” au următoarele obligaţii:
    a) să furnizeze informaţii corecte cu privire la identitate, situaţie familială, socială, medicală şi economică;
    b) să participe, în raport cu vârsta, situaţia de dependenţă etc. la procesul de furnizare a serviciilor sociale;
   c) să comunice orice modificare intervenită în legătură cu situaţia lor personală;
   d) să respecte prevederile prezentului regulament.

ART. 7
    Activităţi şi funcţii
    Principalele funcţii ale serviciului social Centrul de zi “Sf.Nicolae” sunt următoarele:

a) de furnizare a serviciilor sociale de interes public local, prin asigurarea următoarelor activităţi:
1. reprezintă furnizorul de servicii sociale în contractul încheiat cu persoana beneficiară;
1. de informare la nivelul comunității în ceea ce privește serviciile oferite și beneficiile acestora pentru copii și familiile acestora;
1. educaționale, dezvoltarea deprinderilor de viaţă independentă pentru copii, de îngrijire; 
1. recreative și de socializare pentru a se realiza un echilibru între activitățile de învățare  și cele de relaxare și joc;
1. sprijin pentru orientarea școlară și profesională a copiilor beneficiari, precum și consilierea psihologică a acestora.
1. sprijin, consiliere, educare pentru părinţii sau reprezentanţii legali ai copilului, precum şi pentru alte persoane care au în îngrijire copii.
1. asigurarea unei mese pentru copiii care frecventează centrul de luni până vineri;

    b) de informare a beneficiarilor, potenţialilor beneficiari, autorităţilor publice şi publicului larg despre domeniul său de activitate, prin asigurarea următoarelor activităţi:
6. realizarea de broşuri, pliante, materiale de prezentare a activităţii centrului,
6. organizarea de evenimente/campanii de informare, educare și comunicare în comunitate care să atragă atenția asupra activităților centrului de zi și nevoilor sociale cărora li se adresează;
6. organizarea de activități de promovare în presă sau prin alte mijloace,
6. activităţi comune cu diverse instituţii pe teme ce ţin de promovarea drepturilor copilului, educaţie pentru sănătate, educaţie parentală etc.
6. elaborarea de rapoarte de activitate;
6. realizarea de convenții de parteneriat cu instituții și organizații relevante din comunitate 
6. activități de recrutare voluntari,
6. activități de colaborare activă cu familiile copiilor care frecventează centru de zi.

 c) de promovare a drepturilor beneficiarilor şi a unei imagini pozitive a acestora, de promovare a drepturilor omului în general, precum şi de prevenire a situaţiilor de dificultate în care pot intra categoriile vulnerabile care fac parte din categoria de persoane beneficiare, potrivit scopului acestuia, prin asigurarea următoarelor activităţi:
1. organizarea și participarea la mese rotunde, seminarii, conferințe privind problematica copilului și familiilor aflate în dificultate;
1. organizarea de activități de sensibilizare și informare a comunității în ceea ce privește copilul și familia vulnerabilă, în risc de separare;
1. comunicate de presă, articole în presa scrisă
1. promovarea participării sociale și a implicării comunitare prin atragerea de voluntari, sponsorizări și donații
1. promovarea și dezvoltarea de relații de colaborare active cu familiile copiilor care frecventează centrul de zi .

d) de asigurare a calităţii serviciilor sociale prin realizarea următoarelor activităţi:
1. elaborarea instrumentelor si procedurilor standardizate utilizate în procesul de acordare a serviciilor (respectiv program personalizat de intervenție, program zilnic al activităților, etc);
1. realizarea de evaluări periodice a serviciilor prestate;
1. de realizarea a activităților educaționale, funcție de particularitățile individuale ale fiecarui copil;
1. recreative și de socializare prin realizarea unui echilibru între activitățile de învățare și cele de relaxare;
1. de orientare școlară și profesională și consiliere psihologică, funcție de nivelul de dezvoltare, nevoile și interesele copiilor;
1. consiliere și sprijin pentru părinți;
1. desfășurarea activității ținând cont de prevederile etice în interacțiunile cu beneficiarii;
1. consemnarea incidentelor deosebite care afectează beneficiarii, personalul sau activitatea centrului si respective aplica proceduri privind protecția împotriva abuzurilor;
1. de supervizare a personalului din cadrul centrului de zi.

    e) de administrare a resurselor financiare, materiale şi umane ale centrului prin realizarea următoarelor activităţi:
8. întocmirea necesarului de buget propriu al centrului prin înaintarea propunerilor pentru Planul Anual de Achiziții al furnizorului de servicii sociale;
8. propuneri de achiziţii produse şi materiale prin întocmirea de referate de necesitate;
8. întocmirea fişelor de post pentru fiecare angajat;
8. evaluarea anuală a performanţelor individuale a personalului;
8. propuneri privind Planul de formare/perfecționare profesională a personalului;
8. întomirea Planului anual de acțiune al centrului.






ART. 8
    Structura organizatorică, numărul de posturi şi categoriile de personal
    (1) Serviciul social Centrul de zi “Sf.Nicolae” funcţionează cu un număr de 7,5 total personal, conform prevederilor Hotărârii Consiliului Local al Municipiului Timișoara nr. 218/27.06.2017, din care:
    a) personal de conducere: şef centru – implicat part time în coordonarea centrului de zi; șeful de centru al Complexului de Servicii pentru copii “Sfântul Nicolae” coordonează Centrul de zi “Sf.Nicolae”și Centrul de Consiliere și Sprijin pentru Părinți și Copii.
    b) personal de specialitate de îngrijire şi asistenţă; personal de specialitate şi auxiliar: - 6 (1 asistent social, 1 inspector de specialitate IA cu atribuții de psiholog, 3 educatori, 1 referentcu atributii de educator)
    c) personal cu funcţii administrative, gospodărire, întreţinere-reparaţii, deservire: - 1 (1 îngrijitor);partea de resurse umane, achiziții și contabilitate se realizează de către serviciile de specialitate de la nivelul Direcției de Asistență Socială a Municipiului Timișoara.
    d) voluntari: - 10

    2. Personalul de specialitate reprezintă minimum 80% din totalul personalului.
    3. Încadrarea personalului se realizează cu respectarea numărului maxim de posturi prevăzut în statul de funcţii aprobat.
    4. Numărul maxim de posturi pentru funcţii de conducere este: un post pentru şeful de centru.

(2) Raportul angajat/beneficiar este de 1/7 .

ART. 9
    Personalul de conducere

(1) Personalul de conducere este: șef centru – 0,5 ;
(2) Atribuţiile personalului de conducere sunt:
    a) asigură coordonarea, îndrumarea şi controlul activităţilor desfăşurate de personalul centrului şi propune organului competent sancţiuni disciplinare pentru salariaţii care nu îşi îndeplinesc în mod corespunzător atribuţiile, cu respectarea prevederilor legale din domeniul furnizării serviciilor sociale, codului muncii etc.;
    b) elaborează rapoartele generale privind activitatea serviciului social, stadiul implementării obiectivelor şi întocmeşte informări pe care le prezintă furnizorului de servicii sociale;
    c) propune participarea personalului de specialitate la programele de instruire şi perfecţionare;
    d) colaborează cu alte centre/alţi furnizori de servicii sociale şi/sau alte structuri ale societăţii civile în vederea schimbului de bune practici, a îmbunătăţirii permanente a instrumentelor proprii de asigurare a calităţii serviciilor, precum şi pentru identificarea celor mai bune servicii care să răspundă nevoilor persoanelor beneficiare;
    e) întocmeşte raportul anual de activitate;
    f) asigură buna desfăşurare a raporturilor de muncă dintre angajaţii centrului;
    g) propune furnizorului de servicii sociale aprobarea structurii organizatorice şi a numărului de personal;
    h) desfăşoară activităţi pentru promovarea imaginii centrului în comunitate;
    i) ia în considerare şi analizează orice sesizare care îi este adresată, referitoare la încălcări ale drepturilor beneficiarilor în cadrul centrului pe care îl conduce;
    j) răspunde de calitatea activităţilor desfăşurate de personalul din cadrul centrului şi dispune, în limita competenţei, măsuri de organizare care să conducă la îmbunătăţirea acestor activităţi sau, după caz, formulează propuneri în acest sens;
    k) organizează activitatea personalului şi asigură respectarea timpului de lucru şi a regulamentului de organizare şi funcţionare;
    l) reprezintă centrul în relaţiile cu furnizorul de servicii sociale şi, după caz, cu autorităţile şi instituţiile publice, cu persoanele fizice şi juridice din ţară şi din străinătate, precum şi în justiţie;
    m) asigură comunicarea şi colaborarea permanentă cu serviciul public de asistenţă socială de la nivelul primăriei şi de la nivel judeţean, cu alte instituţii publice locale şi organizaţii ale societăţii civile active în comunitate, în folosul beneficiarilor;
    n) organizează întâlniri periodice de supervizare cu personalul de specialitate al centrului, individual și în echipa, și la cererea acestora ;
    o) întocmeşte proiectul bugetului propriu al centrului şi contul de încheiere a exerciţiului bugetar;
    p) asigură îndeplinirea măsurilor de aducere la cunoştinţă atât personalului, cât şi beneficiarilor a prevederilor din regulamentul propriu de organizare şi funcţionare;
    q) asigură încheierea cu beneficiarii a contractelor de furnizare a serviciilor sociale;
    r) alte atribuţii prevăzute în standardul minim de calitate aplicabil.

(3) Funcţiile de conducere se ocupă prin concurs sau, după caz, examen, în condiţiile legii.

(4) Candidaţii pentru ocuparea funcţiei de conducere trebuie să fie absolvenţi cu diplomă de învăţământ superior în domeniul psihologie, asistenţă socială şi sociologie, cu vechime de minimum 2 ani în domeniul serviciilor sociale, sau absolvenţi cu diplomă de licenţă ai învăţământului superior în domeniul juridic, medical, economic şi al ştiinţelor administrative, cu experienţă de minimum 5 ani în domeniul serviciilor sociale.

(5) Sancţionarea disciplinară sau eliberarea din funcţie a conducătorilor instituţiei se face în condiţiile legii.

ART. 10
Personalul de specialitate de îngrijire şi asistenţă. Personal de specialitate şi auxiliar

    (1) Personalul de specialitate este format din :
    a) 1 asistent social (263501);
    b) 3 educatori (341501)
    c) 1 inspector de specialitate cu atributii de psiholog (263411) 
    d)1 referent cu atributii de educator

    (2) Atribuţii ale personalului de specialitate:
    a) asigură derularea etapelor procesului de acordare a serviciilor sociale cu respectarea prevederilor legii, a standardelor minime de calitate aplicabile şi a prezentului regulament;
    b) colaborează cu specialişti din alte centre în vederea soluţionării cazurilor, identificării de resurse;
    c) monitorizează respectarea standardelor minime de calitate;
    d) sesizează conducerii centrului situaţii care pun în pericol siguranţa beneficiarului, situaţii de nerespectare a prevederilor prezentului regulament;
    e) întocmeşte rapoarte periodice cu privire la activitatea derulată;
    f) face propuneri de îmbunătăţire a activităţii în vederea creşterii calităţii serviciului şi respectării legislaţiei;
[bookmark: _GoBack]    g) alte atribuţii prevăzute în standardul minim de calitate aplicabil.

Atribuţii - asistent social 
Participă la realizarea Programul Personalizat de Interventie (PPI), elaborat de personalul de specialitate în funcție de nevoile și particularitățile fiecărui copil în parte ;
Efectuează anchete sociale la domiciliul copiilor beneficiari ai centrului de zi; 
Pregăteşte atât copilul cât şi familia pentru refacerea legăturii afective dintre aceștia în vederea prevenirii separării copilului de familia sa;
Păstrează legătura cu unitățile de învătământ pentru copiii care frecventează centrul de zi, în vederea prevenirii abandonului școlar;
Întocmeşte rapoarte de monitorizare cu date relevante despre situaţia minorului și a familiei acestuia, conform legii ;
Atribuţii – educator/referent:
Realizează activități educaționale, desfășurate individual sau în grupuri mici de copii, ținând cont de vârsta copiilor și de achizitiile pe care le au aceștia
Elaborează programul educațional pentru fiecare copil în parte, în cazul formării deprinderilor de viață independentă, consultându-se cu asistentul social și inspectorul de specialitate
Urmăreste pregătirea temelor școlare și, la solicitarea copiilor, asigură sprijin pentru realizarea acestui lucru
Atribuții - inspector de specialitate IA cu atributii de psiholog:
Elaborează programul de orientare școlară și profesională care conține obiective specifice în funcție de particularitățile fiecărui copil ;
Implică părinții în operaționalizarea obiectivelor de intervenție stabilite prin programul de orientare școlară și profesională.
Ajută fiecare copil să dezvolte relații pozitive cu ceilalti: cu părintii/alti adulți importanți pentru el, cu copiii din centrul de zi, cu personalul din centrul de zi, și, după caz, cu alți profesioniști implicați în derularea planului de servicii.
oferă părinților consiliere și sprijin la cerere sau ori de câte ori consideră ca este în beneficiul copilului și familiei sale.

ART. 11
    Personalul administrativ, gospodărie, întreţinere-reparaţii, deservire
    Personalul administrativ asigură activităţile auxiliare serviciului social: aprovizionare, mentenanţă, este format din :
   
    a) 1 îngrijitor;



ART. 12
    Finanţarea centrului
    (1) În estimarea bugetului de venituri şi cheltuieli, centrul are în vedere asigurarea resurselor necesare acordării serviciilor sociale cel puţin la nivelul standardelor minime de calitate aplicabile.
    (2) Finanţarea cheltuielilor centrului se asigură, în condiţiile legii, din următoarele surse:
    a) bugetul local al municipiului Timișoara;
    b) sponsorizări sau alte contribuţii din partea persoanelor fizice ori;
    c) alte surse de finanţare, în conformitate cu legislaţia în vigoare.


Director General                                                                      pentru Director General Adjunct
           Jr.Rodica COJAN							Emese ESZTERO	




	   Avizat juridic								Întocmit

Nr.____________________

CONTRACT
pentru acordarea de servicii sociale


Părțile contractante:
   1. Direcția de Asistență Socială a Municipiului Timișoara - Centrul de zi “Sf.Nicolae”, denumit în continuare furnizor de servicii sociale, cu sediul în municipiul Timișoara, str. B-dul Regele Carol I nr. 10, județul/sectorul Timiș, codul de înregistrare fiscală 38053878, certificatul de acreditare seria AF nr. 003748,reprezentat de doamna jr.Rodica Cojan, având funcția de Director General, şi respectiv, domnul Radu Dan Popa având funcţia de Şef Centru,
și
   2. …………………. denumit în continuare beneficiar, domiciliat în Mun. Timișoara, str. …………….., bl…………, ap………, Judeţul Timiș, cod numeric personal ………………. posesor al C.I. seria …… nr…………….. eliberat  la data de …………….., de SPCLEP Timișoara, reprezentant legal al copilului ……………….., născut la data de ……………., în Timișoara, jud.Timiș, CNP …………………..


1. având în vedere:
  - Legea nr.272/2004 privind protecția și promovarea drepturilor copilului;
  - OMMSSF nr.73/2005;
  - Ordinul nr.24/2004 pentru aprobarea Standardelor minime obligatorii pentru centrele de zi;
  - dispoziții de aprobare a planul de servicii nr. .........../data .............;
   - ancheta socială nr…………
   - cerere nr……………….

  2. convin asupra următoarelor:

1. Definiții:
   1.1. contractul pentru furnizarea de servicii sociale - actul juridic încheiat între o persoană fizică sau juridică, publică ori privată, acreditată conform legii să acorde servicii sociale, denumită furnizor de servicii sociale, și o persoană fizică aflată în situație de risc sau de dificultate socială, denumită beneficiar de servicii sociale, care exprimă acordul de voință al acestora în vederea acordării de servicii sociale;
   1.2. furnizor de servicii sociale - persoana fizică sau juridică, publică ori privată, acreditată conform legii în vederea acordării de servicii sociale, prevăzută la art. 11 din Ordonanța Guvernului nr. 68/2003 privind serviciile sociale, aprobată cu modificări și completări prin Legea nr. 515/2003, cu modificările și completările ulterioare;
   1.3. beneficiar de servicii sociale - persoana aflată în situație de risc și de dificultate socială, împreună cu familia acesteia, care necesită servicii sociale, conform planului de intervenție revizuit în urma evaluării complexe;
   1.4. servicii sociale - ansamblu de măsuri și acțiuni realizate pentru a răspunde nevoilor sociale individuale, familiale sau de grup, în vederea prevenirii și depășirii unor situații de dificultate, vulnerabilitate sau de dependență pentru prezervarea autonomiei și protecției persoanei, pentru prevenirea marginalizării și excluziunii sociale, pentru promovarea incluziunii sociale și în scopul creșterii calității vieții, definite în condițiile prevăzute de Ordonanța Guvernului nr. 68/2003, aprobată cu modificări și completări prin Legea nr.
515/2003, cu modificările și completările ulterioare;
   1.5. reevaluarea situației beneficiarului de servicii sociale - activitatea obligatorie a furnizorului de servicii sociale de a evalua situația beneficiarului de servicii sociale după acordarea de servicii sociale pe o anumită perioadă;
   1.6. obligațiile beneficiarului de servicii sociale - totalitatea îndatoririlor pe care beneficiarul de servicii sociale și le asumă prin contract și pe care le va îndeplini valorificându-și maximal potențialul psiho-fizic;
   1.7. standarde minimale de calitate - ansamblul de cerințe privind cadrul organizatoric și material, resursele umane și financiare în vederea atingerii nivelului de performanță obligatoriu pentru toți furnizorii de servicii sociale specializate, aprobate în condițiile legii;
   1.8. modificări de drept ale contractului de acordare de servicii sociale – modificările aduse contractelor de acordare de servicii sociale în mod independent de voința părților, în temeiul prevederilor unui act normativ;
   1.9. forța majoră - eveniment mai presus de controlul părților, care nu se datorează greșelii sau vinii acestora, care nu putea fi prevăzut în momentul încheierii contractului și care face imposibilă executarea și, respectiv, îndeplinirea acestuia;
   1.10. evaluarea inițială - activitatea de identificare/determinare a naturii cauzelor, a stării actuale de dezvoltare și de integrare socială a beneficiarului de servicii sociale, precum și a prognosticului acestora, efectuată prin utilizarea de metode și tehnici specifice profesiilor sociale, de către furnizorul de servicii sociale. Scopurile evaluării sunt cunoașterea și înțelegerea problemelor cu care se confruntă beneficiarul de servicii sociale și identificarea măsurilor inițiale pentru elaborarea planului inițial de măsuri;

   2. Obiectul contractului
   2.1. Obiectul contractului îl constituie acordarea următoarelor servicii sociale:
· de prevenire a abandonului şi instituţionalizării copiilor care se află în situaţie de risc de separare de familia lor, urmărind menţinerea, refacerea şi dezvoltarea capacităţilor copilului şi ale părinţilor săi pentru depăşirea situaţiilor care ar putea determina separarea copilului de familia sa.
· sprijin, consiliere, educare pentru părinţii sau reprezentanţii legali ai copilului, precum şi pentru alte persoane care au în îngrijire copii.
· promovarea unui model familial pozitiv de îngrijire a copilului;

   2.2. Descrierea serviciilor sociale acordate de furnizorul de servicii sociale:
a. educaționale, dezvoltarea deprinderilor de viaţă independentă pentru copii, de îngrijire; 
b. recreative și de socializare pentru a se realiza un echilibru între activitățile de învățare și cele de relaxare și joc;
c. sprijin pentru orientarea școlară și profesională a copiilor beneficiari, precum și consilierea psihologică a acestora.
d. asigurarea unei mese pentru copiii care frecventează centrul de luni până vineri;   
e. ameliorarea interacțiunilor disfucționale părinte-copil, menținerea și consolidarea relațiilor din familie;
f. îndrumarea familiei către alți specialiști/servicii în cazul în care aceasta se impune

   3. Costurile serviciilor sociale acordate și contribuția beneficiarului de servicii sociale
   3.1. Serviciile sociale acordate beneficiarilor în cadrul Centrului de zi “Sf.Nicolae” sunt gratuite, nu se percepe contribuţie din partea beneficiarilor.

   4. Durata contractului
   4.1. Durata contractului este de la data de ................ până la data de ............. .
   4.2. Durata contractului poate fi prelungită cu acordul părților și numai după evaluarea rezultatelor serviciilor acordate beneficiarului de servicii sociale și, după caz, revizuirea planului individualizat de asistență și îngrijire.

5. Etapele procesului de acordare a serviciilor sociale:
   5.1. implementarea măsurilor prevăzute în planul de intervenție și în Programul Personalizat de Intervenție (PPI);
   5.2. reevaluarea periodică a situației beneficiarului de servicii sociale;
   5.3. revizuirea Programului Personalizat de Intervenție în vederea adaptării serviciilor sociale la nevoile beneficiarului.

6. Drepturile furnizorului de servicii sociale:
   6.1. de a verifica veridicitatea informațiilor primite de la beneficiarul de servicii sociale;
   6.2. de a sista acordarea serviciilor sociale către beneficiar în cazul în care constată că acesta i-a furnizat informații eronate;
   6.3. de a utiliza, în condițiile legii, date denominalizate în scopul întocmirii de statistici pentru dezvoltarea serviciilor sociale.
   6.4. de a realiza, utiliza și difuza imaginea beneficiarului în orice acțiune care are scopul de a promova activitatea Direcției de Asistență Socială a Municipiului Timișoara; 

7. Obligațiile furnizorului de servicii sociale:
   7.1. să respecte drepturile și libertățile fundamentale ale beneficiarului în acordarea serviciilor sociale, precum și drepturile beneficiarului de servicii sociale, rezultate din prezentul contract;
   7.2. să acorde servicii sociale prevăzute în planul individualizat de asistență și îngrijire, cu respectarea acestuia și a standardelor minimale de calitate a serviciilor sociale;
   7.3. să depună toate diligențele pentru a asigura beneficiarul de continuitatea serviciilor sociale furnizate, în cazurile de încetare a prezentului contract prevăzute la pct. 12.1 și 13.1 lit. a) și d); asigurarea continuității serviciilor sociale se va realiza și prin subcontractare și cesiune de servicii sociale;
   7.4. să fie receptiv și să țină cont de toate eforturile beneficiarului de servicii sociale în îndeplinirea obligațiilor contractuale și să considere că beneficiarul și-a îndeplinit obligațiile contractuale în măsura în care a depus toate eforturile;
   7.5. să informeze beneficiarul de servicii sociale asupra:
   - conținutului serviciilor sociale și condițiilor de acordare a acestora;
   - oportunității acordării altor servicii sociale;
   - listei la nivel local cuprinzând furnizorii acreditați să acorde servicii sociale;
   - regulamentului de ordine internă;
   - oricărei modificări de drept a contractului;
   7.6. să reevalueze periodic situația beneficiarului de servicii sociale, și, după caz, să completeze și/sau să revizuiască planul individualizat de asistență și îngrijire exclusiv în interesul acestuia;
   7.7. să respecte, conform legii, confidențialitatea datelor și informațiilor referitoare la beneficiarul de servicii sociale;
   7.8. să ia în considerare dorințele și recomandările obiective ale beneficiarului cu privire la acordarea serviciilor sociale;
   7.9. să utilizeze contribuția beneficiarului de servicii sociale exclusiv pentru acoperirea cheltuielilor legate de acordarea serviciilor sociale;
   7.10. de a informa serviciul public de asistență în a cărui rază teritorială locuiește beneficiarul asupra nevoilor identificate și serviciilor sociale propuse a fi acordate.

8. Drepturile beneficiarului
   8.1. În procesul de acordare a serviciilor sociale prevăzute la pct. 2, furnizorul de servicii sociale va respecta drepturile și libertățile fundamentale ale beneficiarului de servicii sociale.
   8.2. Beneficiarul are următoarele drepturi contractuale:
   a) de a primi servicii sociale prevăzute în planul individualizat de asistență și îngrijire;
   b) de a i se asigura continuitatea serviciilor sociale atât timp cât se mențin condițiile care au generat situația de dificultate;
   c) de a refuza, în condiții obiective, primirea serviciilor sociale;
   d) de a fi informat, în timp util și în termeni accesibili, asupra:
· drepturilor sociale, măsurilor legale de protecție și asupra situațiilor de risc;
· modificărilor intervenite în acordarea serviciilor sociale;
· oportunității acordării altor servicii sociale;
· listei la nivel local cuprinzând furnizorii acreditați să acorde servicii sociale;
· regulamentului de ordine internă;
   e) de a participa la evaluarea serviciilor sociale primite și la luarea deciziilor privind intervenția socială care i se aplică, putând alege variante de intervenție, dacă ele există;
   f) dreptul de a avea acces la propriul dosar;
   g) de a-și exprima nemulțumirea cu privire la acordarea serviciilor sociale.

9. Obligațiile beneficiarului:
   9.1. să participe activ în procesul de furnizare a serviciilor sociale și la reevaluarea și revizuirea planului individualizat de asistență și îngrijire;
   9.2. să furnizeze informații corecte cu privire la identitatea și situația familială, medicală, economică și socială și să permită furnizorului de servicii sociale verificarea veridicității acestora;
   9.3. să respecte termenele și clauzele stabilite în cadrul planului individualizat de asistență și îngrijire;
   9.4. să anunțe orice modificare intervenită în legătură cu situația sa personală pe parcursul acordării serviciilor sociale;
   9.5. să respecte regulamentul de ordine internă al furnizorului de servicii sociale (reguli de comportament, program, persoanele de contact etc.).
   9.6. să nu pretindă nici un beneficiu material sau pecuniar ca urmare a aplicării prevederilor așa cum sunt ele prezentate la pct. 6.4;

10. Soluționarea reclamațiilor
   10.1. Beneficiarul are dreptul de a formula verbal și/sau în scris reclamații cu privire la acordarea serviciilor sociale.
   10.2. Reclamațiile pot fi adresate furnizorului de servicii sociale direct sau prin intermediul oricărei persoane din cadrul echipei de implementare a planului individualizat.
   10.3. Furnizorul de servicii sociale are obligația de a analiza conținutul reclamațiilor, consultând atât beneficiarul de servicii sociale, cât și specialiștii implicați în implementarea planului individualizat de asistență și îngrijire și de a formula răspuns în termen de maximum 10 zile de la primirea reclamației.
   10.4. Dacă beneficiarul de servicii sociale nu este mulțumit de soluționarea reclamației, acesta se poate adresa în scris Comisiei de mediere socială de la nivelul județului Timiș care va clarifica prin dialog divergențele dintre părți sau, după caz, instanței de judecată competente.

   11. Litigii
   11.1. Litigiile născute în legătură cu încheierea, executarea, modificarea și încetarea ori alte pretenții decurgând din prezentul contract vor fi supuse unei proceduri prealabile de soluționare pe cale amiabilă.
   11.2. Dacă după 15 zile de la începerea acestor proceduri neoficiale furnizorul de servicii sociale și beneficiarul de servicii sociale nu reușesc să rezolve în mod amiabil o divergență contractuală, fiecare poate solicita Comisiei de mediere socială mijlocirea soluționării divergențelor sau se poate adresa instanțelor judecătorești competente.

12. Rezilierea contractului
   12.1. Constituie motiv de reziliere a prezentului contract următoarele:
   a) refuzul obiectiv al beneficiarului de servicii sociale de a mai primi serviciile sociale, exprimat în mod direct sau prin reprezentant, în scris;
   b) nerespectarea în mod repetat de către beneficiarul de servicii sociale a regulamentului de ordine interioară al furnizorului de servicii sociale;
   c) încălcarea de către furnizorul de servicii sociale a prevederilor legale cu privire la serviciile sociale, dacă este invocată de beneficiarul de servicii sociale;
   d) retragerea autorizației de funcționare sau a acreditării furnizorului de servicii sociale;
   e) limitarea domeniului de activitate pentru care furnizorul de servicii sociale a fost acreditat, în măsura în care este afectată acordarea serviciilor către beneficiarul de servicii sociale;
   f) schimbarea obiectului de activitate al furnizorului de servicii sociale, în măsura în care este afectată acordarea serviciilor către beneficiarul de servicii sociale.
   g) în caz de neprezentare abeneficiarului de servicii sociale la sediul serviciului social în vederea derulării activității de consiliere pe o perioadă de 3 luni.

   13. Încetarea contractului
   13.1. Constituie motiv de încetare a prezentului contract următoarele:
   a) expirarea duratei pentru care a fost încheiat contractul;
   b) acordul părților privind încetarea contractului;
   c) scopul contractului a fost atins;
   d) forța majoră, dacă este invocată;
   e) beneficiarul nu colaborează cu reprezentanții instituției și absentează de la activitățile centrului de zi pe o perioadă de 1 lună. 

   14. Dispoziții finale
   14.1. Părțile contractante au dreptul, pe durata îndeplinirii prezentului contract, de a conveni modificarea clauzelor acestuia prin act adițional numai în cazul apariției unor circumstanțe care lezează interesele legitime ale acestora și care nu au putut fi prevăzute la data încheierii prezentului contract.
   14.2. Prevederile prezentului contract se vor completa cu prevederile legislației în vigoare în domeniu.
   14.3. Limba care guvernează prezentul contract este limba română.
   14.4. Prezentul contract va fi interpretat conform legilor din România.
   14.5. Furnizorul de servicii sociale realizează monitorizarea și evaluarea serviciilor sociale acordate.


	Prezentul contract de furnizare a serviciilor sociale a fost încheiat la sediul furnizorului de servicii sociale/domiciliul beneficiarului de servicii sociale în două exemplare, câte unul pentru fiecare parte contractantă.
O copie a prezentului contract va fi transmisă Direcției de Asistență Socială a Municipiului Timișoara.


                            Director General,	
                          Jr. Rodica COJAN                                                            

						
			

			
	                   Șef Centru,                                                                            Reprezentant legal,
		   Radu Dan POPA





                           Consilier juridic,
                           Erceanu Ciprian



*Sediu administrativ: Str. Ioan Plavosin Nr. 21 Tel/fax: 0256/286487 
Sediu social: Bulevardul Regele Carol I, nr.10 Tel/fax 0256/220583
e-mail: asistentasocialatm@gmail.com

